PLINY: NATURAL HISTORY 



uva dependente in domibus templisque, saepe ex- 

 piata magnis eventibus. sedere in ore infantis tum 

 etiam Ptatonis, suavitatem illam praedulcis eloquii 

 portendentes ; sedere in castris Drusi imperatoris 

 cum prosperrime pugnatum apud Arbalonem est, 

 haut quaquam perpetua haruspicum coniectura, qui 



56 dirum id ostentum existimant semper. duce prenso 

 totum tenetur agmen, amisso dilabitur migratque 

 ad ahos ; esse utique sine rege non possunt. invitae 

 autem interemunt eos cum plures fuere, potiusque 

 nascentium domos diruunt. si proventus desperatur, 



57 tunc et fucos abigunt. quamquam et de his video 

 dubitari propriumque iis genus esse aliquos existi- 

 mare, sicut furibus, grandissimis inter illos sed nigris 

 lataque alvo, ita appellatis quia furtim devorent 

 mella. certiun est ab apibus fucos interfici ; utique 

 regem non habent aequo modo ^ ; si ^ sine aculeo 

 nascantur in quaestione est. 



58 Umido vere melior fetus, sicco mel copiosius. 

 quod si defecit aliquas alvos cibus, impetum in proxi- 

 mas faciunt rapinae proposito ; at illae contra 

 dirigunt aciem, et si custos adsit, alterutra pars quae 

 sibi favere sensit non adpetit eum. ex ahis quoque 



^ aequo modo cum praec. edd. : et quo modo. 

 * si add. Jan. 



466 



